Θερμησία Αργολίδας

Η Θερμησία, επίσης γνωστή ως Θερμίσι, είναι παραθαλάσσιο χωριό της Αργολίδας στο Δήμο Ερμιονίδας. Βρίσκεται στα νότια του νομού, επτά χιλιόμετρα ανατολικά της Ερμιόνης. Ο πληθυσμός της σύμφωνα με την απογραφή του 2021 είναι 397 κάτοικοι.

Την ονομασία της την οφείλει στον αρχαίο ναό της Δήμητρας της Θερμασίας που βρισκόταν στην περιοχή. Το όνομά αυτό επιβίωσε μέχρι τις μέρες μας παρεφθαρμένο σε Θερμάσι, το οποίο στην συνέχεια έγινε Θερμησία. Αναφέρεται συχνά για το φρούριο της, το βυζαντινό  "Κάστρο Θερμησίας" ή "Θερμήσι" ή "Κάστρο της Ωριάς" καθώς και για τις πλούσιες αλυκές / λιμνοθάλασσά της. Η λιμνοθάλασσα Θερμησίας παρουσιάζει πλούσια βιοποικιλότητα και αποτελεί σημαντικό υγρβιότοπο για την ορνιθοπανίδα, ιδιαίτερα κατά τις περιόδους μετανάστευσης των πουλιών. Καλύπτει έκταση 800 στρεμμάτων περίπου, έχει περίμετρο 4 χιλιομέτρων και χωρίζεται από τον Κόλπο της Ύδρας μέσω μιας λωρίδας άμμου μήκους 930 μέτρων.

 Διοικητικές μεταβολές 
Η Θερμησία ήταν συνδεδεμένη διοικητικά με τη γειτονική της Ερμιόνη, μέχρι το 1955 που αποτέλεσε ξεχωριστή κοινότητα. Στην κοινότητα Θερμησίας ανήκαν και οι οικισμοί Αγία Αικατερίνη, Ακτή Ύδρας,  Μετόχι, Πηγάδια, Πλέπι, και  Σωληνάρι.Διοικητικές μεταβολές ΟΤΑ, κοινότητα Θερμησίας Η κοινότητα Θερμησίας καταργήθηκε το 1998 όταν με την εφαρμογή του προγράμματος Καποδίστριας, εντάχθηκε στον Δήμο Ερμιόνης. Με την εφαρμογή του προγράμματος Καλλικράτης, το 2011, εντάχθηκε στον Δήμο Ερμιονίδας.

 Πληθυσμός 
Το χωριό γνώρισε σημαντική αύξηση πληθυσμού μέχρι και το 1951 αλλά έκτοτε ο πληθυσμός του έχει μειωθεί σημαντικά. 

 Φωτοθήκη 

 Παραπομπές 

 Εξωτερικοί σύνδεσμοι 


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας